Diari Oficial de la Generalitat Valenciana


Sumari del DOGV 5582, del 22-08-2007 (2007/9249)

RESOLUCIÓ de 15 de juny de 2007, del president de l'Institut Valencià de Cinematografia Ricardo Muñoz Suay, per la qual es fa pública la línia pressupostària que finança les ajudes convocades a través de la Resolució de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5582

Data del DOGV
:   22-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/9249


Data del document
:   15-06-2007

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * ajuda pública
    * suport econòmic
    * indústria audiovisual
    * producció audiovisual

RESOLUCIÓ de 15 de juny de 2007, del president de l'Institut Valencià de Cinematografia Ricardo Muñoz Suay, per la qual es fa pública la línia pressupostària que finança les ajudes convocades a través de la Resolució de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual. [2007/9249]  
La Resolució de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual, publicada en el Diari Oficial de la Generalitat número 5404 d'11 de desembre de 2006, va ser tramitada d'acord amb el que disposa l'Orde de 26 de setembre de 1994, de la conselleria d'Economia i Hisenda, per la qual es regula la tramitació anticipada de l'expedient de despesa, i el finançament de les ajudes va quedar condicionat a l'aprovació dels crèdits corresponents.  
Aprovada i publicada la Llei 11/2006, de 27 de desembre de 2006, de pressupostos de la Generalitat per a l'exercici de 2007 (Diari Oficial de la Generalitat número 5417, del 29 de desembre de 2006), en aplicació del que establix l'apartat tercer de la resolució mencionada, i d'acord amb el que preceptua l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, és procedent donar publicitat a les línies de subvenció destinades al finançament de les ajudes regulades i convocades per la Resolució de 15 de novembre de 2006 del president de l'Institut Valencià de Cinematografia Ricardo Muñoz Suay anteriorment mencionada.  
En virtut d'això, i fent ús de les facultats que em conferix la Llei 5/1998, de 18 de juny, de Creació de l'Institut Valencià de Cinematografia Ricardo Muñoz Suay, resolc:  
Primer. Donar publicitat als crèdits pressupostaris i a les línies de subvenció destinades a finançar les ajudes regulades en la Resolució de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual, que figuren a continuació:  
- Denominació: Ajuda a la producció audiovisual.  
- Línia de subvenció SE804000 del pressupost de l'Institut Valencià de Cinematografia Ricardo Muñoz Suay per al 2007.  
- Consignació pressupostària: 1.202.000 euros.  
Segon. Els crèdits publicats tenen el caràcter de màxims. D'altra banda, si com a conseqüència de transferències pressupostàries estos crèdits es veren modificats, la modificació hauria de ser publicada a través d'una resolució en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i de Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del president de l'IVAC en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.  
València, 15 de juny de 2007.- El president de l'Institut Valencià de Cinematografia Ricardo Muñoz Suay: Alejandro Font de Mora Turón.